बैरिया, उत्तर प्रदेश
बिहार में इसी नाम के नगर के लिए बैरिया का लेख देखें बैरिया (Bairia) भारत के उत्तर प्रदेश राज्य के बलिया ज़िले में स्थित एक नगर है। यह इसी नाम की तहसील में स्थित है। यह आज़मगढ़ मंडल के अंतर्गत आता है। यह बलिया जिला मुख्यालय से 35 किमी पूर्व में स्थित है। यह एक ब्लॉक मुख्यालय और तहसील मुख्यालय है। बैरिया उत्तर प्रदेश के बलिया जिले की बैरिया तहसील में स्थित एक नगर पंचायत है (यह 16 वार्डों में विभाजित है) जिसमें कुल 3904 परिवार रहते हैं। 2011 की जनगणना के अनुसार बैरिया नगर पंचायत की जनसंख्या 28394 है, जिसमें 14981 पुरुष हैं जबकि 13413 महिलाएं हैं। बैरिया नगर पंचायत में 0-6 आयु वर्ग के बच्चों की जनसंख्या 4641 है जो नगर पंचायत की कुल जनसंख्या का 16.35% है। बैरिया नगर पंचायत का औसत लिंग अनुपात 895 है जो उत्तर प्रदेश राज्य के औसत 912 से कम है। जनगणना के अनुसार बैरिया का बाल लिंग अनुपात 867 है, जो उत्तर प्रदेश के औसत 902 से कम है। बैरिया नगर पंचायत में उत्तर प्रदेश की तुलना में साक्षरता दर अधिक है। 2011 में, उत्तर प्रदेश की 67.68% की तुलना में बैरिया नगर पंचायत की साक्षरता दर 70.39% थी। बैरिया में पुरुष साक्षरता दर 81.07% है जबकि महिला साक्षरता दर 58.54% है। बैरिया का पिन कोड 277201 है और डाक प्रधान कार्यालय बैरिया (बलिया) है।